Uznesenie Krajského súdu Bratislava sp. zn. 24CB/102/1996 z 18. 9. 2014
Uznesenie Krajského súdu Bratislava z 18. septembra 2014, sp. zn. 24CB/102/1996, ECLI:SK:KSBA:2014:1096894317.2
Súd: Krajský súd Bratislava
Spisová značka: 24CB/102/1996
ECLI: ECLI:SK:KSBA:2014:1096894317.2
Dátum vydania: 18. 9. 2014
Forma: Uznesenie
Oblasť práva: Obchodné právo
Text rozhodnutia
Súd: Krajský súd Bratislava Spisová značka: 24CB/102/1996 Identifikačné číslo súdneho spisu: 1096894317 Dátum vydania rozhodnutia: 19. 09. 2014 Meno a priezvisko sudcu, VSÚ: JUDr. Peter Pospech ECLI: ECLI:SK:KSBA:2014:1096894317.2 Uznesenie Krajský súd v Bratislave, pred samosudcom JUDr. Petrom Pospechom, v právnej veci žalobcu : TREWO, spol. s.r.o. v likvidácii, Vejvanovská 572, 760 01 Zlín, ČR, IČO: 005 59 903, zast. Ing. Radomírom Zálešákom, likvidátorom, U Školky 2289, 688 01 Uherský Brod, Česká republika, proti žalovanému: Západoslovenské nábytkárske závody, a.s. Bratislava, o zaplatenie sumy 726,32 Eur (21.881,- Sk) istiny s príslušenstvom, takto r o z h o d o l : Súd konanie z a s t a v u j e. Žiaden z účastníkov nemá právo na náhradu trov konania. Žalobcovi sa vracia súdny poplatok v sume 22,25 Eur, ktorý bude vrátený prostredníctvom Daňového úradu Bratislava po právoplatnosti uznesenia. o d ô v o d n e n i e : Žalobným návrhom došlým t.č. Mestského súdu v Bratislave dňa 26.6.1995 si žalobca uplatnil nárok na zaplatenie sumy 21.881,- Sk istiny s príslušenstvom, t.j. 726,32 Eur z dôvodu žalovaným vystaveného dobropisu zo dňa 24.8.1992, č. 100328/92, ktorý žalovaný žalobcovi do podania žalobného návrhu nezaplatil. Podaním došlým konajúcemu súdu dňa 10.9.2014 zobral likvidátor žalobcu, Ing. Radomír Zálešák, žalobný návrh späť. Podľa § 96 ods. 1 OSP navrhovateľ môže vziať za konania späť návrh na jeho začatie a to sčasti alebo celkom. Ak je návrh vzatý späť celkom, súd konanie zastaví, ak je návrh vzatý späť z časti, súd konanie v tejto časti zastaví. Vzhľadom k späťvzatiu žalobného návrhu zo strany likvidátora žalobcu Ing. Zálešáka, súd konanie v predmetnej veci zastavil v súlade s ust. § 96 ods. 1 OSP. Podľa § 146 ods. 1 písm .c/ OSP, o trovách súd rozhodol tak, že žiaden z účastníkov konania nemá právo na náhradu trov konania. Žalobcovi sa vracia súdny poplatok v sume 22,25 Eur, ktorý bude vrátený prostredníctvom Daňového úradu Bratislava, po právoplatnosti uznesenia. Poučenie: Proti tomuto rozhodnutiu je možné podať odvolanie do 15 dní od jeho doručenia na Krajskom súde v Bratislave, písomne, dvojmo.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2014:1096894317.2 (dáta aktuálne k 14. 11. 2026). Záväzné je znenie zverejnené súdom.




